

PROJEKTS uz 24.01.2024.

vēlamais datums izskatīšanai: [AK] 14.02.2024.

domē: 29.02.2024.

sagatavotājs un ziņotājs: Guna Cielava

 LĒMUMS

Ādažos, Ādažu novadā

2024. gada 29. februārī **Nr.**«DOKREGNUMURS»

**Par grozījumiem Ādažu novada pašvaldības** **domes 2023. gada 23. novembra lēmumā Nr. 446 “Par Mežavēju ielas Kadagā pieņemšanu pašvaldības īpašumā”**

Ādažu novada pašvaldības (turpmāk – pašvaldība) dome izskatīja SIA “Ādažu Īpašumi” (reģ. Nr. 50003737361, juridiskā adrese: Attekas ielas 6, Ādaži, Ādažu novads, LV-2164 (turpmāk – iesniedzējs)) 15.01.2024. iesniegumu (reģ. Nr. ĀNP/1-11-1/24/299) ar lūgumu veikt grozījumus domes 2023. gada 23. novembra lēmumā Nr. 446 “Par Mežavēju ielas Kadagā pieņemšanu pašvaldības īpašumā” (turpmāk – Lēmums) un noteikt, ka slēdzama trīspusēja vienošanās starp pašvaldību, SIA “Ādažu Īpašumi” un būvdarbu veicēju SIA “Eco Work” par būvniecības darbu garantijas nodrošināšanu 5 gadu periodā no būvdarbu pieņemšanas ekspluatācijā un pagarināt termiņu par izbūvētā ūdensvada un pašteces kanalizācijas sistēmas nodošanu SIA “Ādažu Ūdens” īpašumā par 3 mēnešiem.

Pašvaldībai piederošās zemes vienībās ar kadastra apzīmējumu 8044 005 0675, 8044 005 0677, 8044 005 0772 un 8044 005 0350 iesniedzējs ir izbūvējis un ekspluatācijā nodevis ielu (kadastra apzīmējums 8044 005 0467 002), ūdensvadu (kadastra apzīmējums 8044 005 0467 003) un pašteces kanalizāciju (kadastra apzīmējums 8044 005 0467 004). Šīs inženierbūves tiek izmantotas sabiedrības vajadzībām.

Atbilstoši Lēmumā noteiktajam iesniedzējs ar pašvaldību 29.12.2023. noslēdza:

1. divpusēju vienošanos Nr. JUR 2023-12/1468 par būvdarbu iespējamo defektu novēršanu, kurā iesniedzējs apņēmās par saviem līdzekļiem novērst būvdarbu defektus vai nepilnības, kas radušies nekvalitatīvi izpildītu būvdarbu vai izmantoto nekvalitatīvu materiālu rezultātā, un atklājušies 5 (piecu) gadu laikā pēc ielas (kadastra apzīmējums 8044 005 0467 002) pieņemšanas ekspluatācijā;
2. inženierbūves - ielas dāvinājuma līgumu Nr. JUR 2023-12/1467 ar nosacījumu, ka līdz 19.01.2024. pašvaldības zemes vienībās izbūvētais ūdensvads (kadastra apzīmējums 8044 005 0467 003) un pašteces kanalizācija (kadastra apzīmējums 8044 005 0467 004) Dāvinātājam jānodod īpašumā pašvaldības SIA “Ādažu ūdens”.

Ņemot vērā lietas apstākļus secināts, ka iesniegumā minētie termiņi, kas attiecināmi uz izbūvēto ūdensvada un pašteces kanalizācijas sistēmas tīklu nodošanu SIA “Ādažu Ūdens”, ir pagarināmi, taču noslēgtā vienošanās Nr. JUR 2023-12/1468 par būvdarbu iespējamo defektu novēršanu ir atceļama un slēdzama jauna trīspusēja vienošanās.

Pamatojoties uz iepriekš minēto un Pašvaldību likuma 73. panta ceturto daļu, 10. panta pirmās daļas 16. punktu, kā arī Attīstības komitejas 14.02.2024. atzinumu, Ādažu novada pašvaldības dome

**NOLEMJ:**

Izdarīt grozījumus Ādažu novada pašvaldības domes 2023. gada 23. novembra lēmumā Nr. 446 “Par Mežavēju ielas Kadagā pieņemšanu pašvaldības īpašumā”:

* 1. Aizstāt 1. punktā datumu “19.01.2024.” ar datumu “19.04.2024.”;
	2. Izteikt 2. punktu šādā redakcijā:

“2. Noslēgt trīspusēju vienošanos starp pašvaldību, SIA “Ādažu Īpašumi” un būvdarbu veicēju SIA “Eco Work” (reģ. Nr. 40103952742, juridiskā adrese: Puškina iela 20A, Rīga, LV-1050), ar kuru SIA “Eco Work” un SIA “Ādažu Īpašumi” uzņemtos solidāras saistības par saviem līdzekļiem novērst būvdarbu defektus, kas atklājušies 5 (piecu) gadu laikā pēc inženierbūves ar kadastra apzīmējumu 8044 005 0467 002 (pieņemšanas ekspluatācijā ar 29.06.2023. Būvniecības valsts kontroles biroja aktu (kods 23026950023400).”;

* 1. Papildināt lēmumu ar 5.3. punktu šādā redakcijā:

“5.3. mēneša laikā veikt grozījumus 29.12.2023. dāvinājuma līgumā Nr. JUR 2023-12/1467, atbilstoši 1. punktam un sagatavot 2. punktā minēto vienošanos, nosakot, ka ar šīs vienošanās noslēgšanu spēku zaudē 29.12.2023. vienošanās Nr. JUR 2023-12/1468.”

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Iesniedzējam uz e-pasta adresi

CKS, JIN, GRN, NĪN, IDR - @

*Cielava, 27343916*